CELEX: E2019P0006
Language: da
Date: 2019-08-13 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Obergericht den 13. august 2019 i straffesagen mod H og I

23.1.2020   
            
            
               DA
            
            
               Den Europæiske Unions Tidende
            
            
               C 23/8
            
         
      Anmodning om en rådgivende udtalelse fra EFTA-Domstolen indgivet af Fürstliches Obergericht den 13. august 2019 i straffesagen mod H og I
      
         (Sag E-6/19)
      
      (2020/C 23/08)
      Fürstliches Obergericht har ved skrivelse af 13. august 2019, som indgik til EFTA-Domstolens justitskontor den 20. august 2019, anmodet EFTA-Domstolen om en rådgivende udtalelse om nedenstående spørgsmål i en straffesag mod H og I:
      
                  1.
               
               
                  I relation til artikel 13, stk. 1, litra m), i forordning (EF) nr. 561/2006 spørges:
                  
                              a)
                           
                           
                              Gælder denne bestemmelse ligeledes for »tomkørsel« med specialkøretøjer, der normalt transporterer penge og/eller værdigenstande, dvs. for kørsel med disse køretøjer med henblik på afhentning af penge eller værdigenstande og for returkørsel efter levering af penge eller værdigenstande?
                           
                        
                              b)
                           
                           
                              Gælder denne bestemmelse ligeledes for køretøjer, der ledsager specialiserede køretøjer, der transporterer penge og/eller værdigenstande?
                           
                        
            
                  2.
               
               
                  Er det nødvendigt, og står det i et rimeligt forhold til overtrædelsen, at en medlemsstat i medfør af artikel 19, stk. 1, i forordning (EF) nr. 561/2006 pålægger sanktioner for overtrædelse af forordningen, når den pågældende kørsel blev foretaget af specialkøretøjer, der transporterer penge eller værdigenstande på andre medlemsstaters område, og disse medlemsstater har gjort brug af den i forordningens artikel 13, stk. 1, litra m), fastsatte undtagelse, således at der efter de berørte medlemsstaters nationale lovgivning ikke foreligger nogen overtrædelse?
               
            
                  3.
               
               
                  Skal artikel 6, stk. 5, i forordning (EF) nr. 561/2006 fortolkes således, at selv i tilfælde, hvor en medlemsstat har gjort brug af undtagelsen i forordningens artikel 13, stk. 1, litra m), skal den tid, der er omhandlet i artikel 4, litra e), og den tid, der bruges på kørsel (i hvert tilfælde i forbindelse med kørsel med specialiserede køretøjer, der transporterer penge og/eller værdigenstande), registreres som »andet arbejde«, jf. artikel 6, stk. 5?
                  Såfremt spørgsmålet besvares bekræftende, skal artikel 6, stk. 5, i forordning (EF) nr. 561/2006 ligeledes anvendes, når den pågældende medlemsstat har fritaget de berørte køretøjer i henhold til artikel 3, stk. 2, i forordning (EØF) nr. 3821/85 (nu artikel 3, stk. 2, i forordning (EU) nr. 165/2014)?